Obrazac Izvješća o savjetovanju s javnošću

|  |
| --- |
| **IZVJEŠĆE O SAVJETOVANJU S JAVNOŠĆU****U POSTUPKU DONOŠENJA****PLANA GOSPODARENJA OTPADOM GRADA PULE ZA RAZDOBLJE 2017. 2022.** **Nositelj izrade izvješća:** **GRAD PULA – POLA, UPRAVNI ODJEL ZA PROSTORNO UREĐENJE, KOMUNALNI SUSTAV I IMOVINU** |
| **Naziv akta za koji je provedeno savjetovanje s javnošću**  | **PLANA GOSPODARENJA OTPADOM GRADA PULE ZA RAZDOBLJE 2017. 2022.**  |
| **Naziv tijela nadležnog za izradu nacrta / provedbu savjetovanja**  | **Grad Pula – Pola****Upravni odjel za prostorno uređenje, komunalni sustav i imovinu** |
| **Razlozi za donošenje akta i ciljevi koji se njime žele postići uz sažetak ključnih pitanja** | **Donošenje akta proizlazi iz obveze utvrđene člankom 21. Zakona o održivom gospodarenju otpadom te članaka 4. I 14. Uredbe o informiranju i sudjelovanju javnosti i zainteresirane javnosti u pitanjima zaštite okoliša (NN 64/08).****Cilj je uvođenje cjelovitog, učinkovitog i održivog sustava gospodarenja otpadom u administrativnim granicama Grada Pule.** **Ovim Planom uspostavlja se javni, kvalitetan, postojan i ekonomski učinkovit sustav gospodarenja otpadom na području grada Pule u skladu s načelima održivog razvoja i zaštite okoliša.** |
| **Objava dokumenata za savjetovanje** **Razdoblje provedbe savjetovanja**  | **http://www.pula.hr/en/news/detail/17149/pokrenuto-savjetovanje-o-izradi-plana-gospodarenja-otpadom-grada-pule/** |
| **Internetsko savjetovanje sa zainteresiranom javnošću provedeno je u razdoblju od 09. veljače do 19. ožujka 2018. godine.** |
| **Pregled prihvaćenih i neprihvaćenih mišljenja i prijedloga s obrazloženjem razloga za neprihvaćanje**  | **Sadržano u Prilogu br. 1** |
| **Troškovi provedenog savjetovanja** | **Provedba savjetovanja nije iziskivala dodatna financijska sredstva.** |

**Prilog 1. Pregled prihvaćenih i neprihvaćenih primjedbi**

| **R.br.** | **Sudionik savjetovanja** | **Tekst zaprimljenog prijedloga ili mišljenja** | **Status prijedloga ili mišljenja (prihvaćanje/neprihvaćanje s obrazloženjem)** |
| --- | --- | --- | --- |
| 1. | Eko-Adria d.o.o.Boškovićev uspon 16, 52100 Pula | Cijenjeni,Plan gospodarenja otpadom treba sadržavati slijedeće (temeljem Zakona o održivom gospodarenju otpadom NN 94/13):Članak 21.(1) Plan gospodarenja otpadom jedinice lokalne samouprave i Grada Zagreba sadrži najmanje sljedeće:1. analizu, te ocjenu stanja i potreba u gospodarenju otpadom na području jedinice lokalne samouprave, odnosno Grada Zagreba, uključujući ostvarivanje ciljeva,2. podatke o vrstama i količinama proizvedenog otpada, odvojeno sakupljenog otpada, odlaganju komunalnog i biorazgradivog otpada te ostvarivanju ciljeva,3. podatke o postojećim i planiranim građevinama i uređajima za gospodarenje otpadom te statusu sanacije neusklađenih odlagališta i lokacija onečišćenih otpadom,4. podatke o lokacijama odbačenog otpada i njihovom uklanjanju,5. mjere potrebne za ostvarenje ciljeva smanjivanja ili sprječavanja nastanka otpada, uključujući izobrazno-informativne aktivnosti i akcije prikupljanja otpada,6. opće mjere za gospodarenje otpadom, opasnim otpadom i posebnim kategorijama otpada,7. mjere prikupljanja miješanog komunalnog otpada i biorazgradivog komunalnog otpada,8. mjere odvojenog prikupljanja otpadnog papira, metala, stakla i plastike te krupnog (glomaznog) komunalnog otpada,9. popis projekata važnih za provedbu odredbi Plana,10. organizacijske aspekte, izvore i visinu financijskih sredstava za provedbu mjera gospodarenja otpadom,11. rokove i nositelje izvršenja Plana. | **Ne prihvaća se**Nacrt Plana gospodarenja otpadom Grada Pule za razdoblje 2017.-2022. otpadom u skladu je s člankom 21. Zakona o održivom gospodarenju (94/13, 73/17) i obuhvaća minimalni propisani sadržaj definiran navedenim člankom, a kako slijedi:1. analiza, te ocjena stanja i potreba u gospodarenju otpadom na području jedinice lokalne samouprave, odnosno Grada Zagreba, uključujući ostvarivanje ciljeva.

Dato su Poglavljima 3., 4. 5.1. podatke o vrstama i količinama proizvedenog otpada, odvojeno sakupljenog otpada, odlaganju komunalnog i biorazgradivog otpada te ostvarivanju ciljeva.

Dato u podpoglavljima 3.2. i 5.1.1. podaci o postojećim i planiranim građevinama i uređajima za gospodarenje otpadom te statusu sanacije neusklađenih odlagališta i lokacija onečišćenih otpadom.

Dato u potpoglavlju 3.4 i 5.1. podaci o lokacijama odbačenog otpada i njihovom uklanjanju.

Dato u potpoglavlju 3.4.1. mjere potrebne za ostvarenje ciljeva smanjivanja ili sprječavanja nastanka otpada, uključujući izobrazno-informativne aktivnosti i akcije prikupljanja otpada.

Dato u potpoglavlju 5.2.1. opće mjere za gospodarenje otpadom, opasnim otpadom i posebnim kategorijama otpada.

Dato u potpoglavlju 5.3., 5.5., 5.6. i 5.7.1. mjere prikupljanja miješanog komunalnog otpada i biorazgradivog komunalnog otpada.

Dato u potpoglavlju 5.4.1. mjere odvojenog prikupljanja otpadnog papira, metala, stakla i plastike te krupnog (glomaznog) komunalnog otpada.

Dato u potpoglavlju 5.5.1. popis projekata važnih za provedbu odredbi Plana.

Dato u potpoglavlju 5.9.1. organizacijske aspekte, izvore i visinu financijskih sredstava za provedbu mjera gospodarenja otpadom.

Dato u potpoglavlju 2.1. ,5.10.1. rokovi i nositelji izvršenja Plana.

 Dato u potpoglavlju 5.11. |
|  |  | **Temeljem Plana gospodarenja otpadom RH za period 2017.-2022. godine svi izračuni i ciljevi iskazuju se u odnosu na referentnu 2015. godinu što u ovom Planu uopće nije slučaj.** | **Prihvaća se** |
|  |  | Isto tako, u poglavlju MJERE ZA OSTVARENJE CILJEVA SMANJIVANJA ILI SPRJEČAVANJA NASTANKA OTPADA, IZOBRAZNO-INFORMATIVNE AKTIVNOSTI I AKCIJE PRIKUPLJANJA OTPADA mjera NEMA, samo opisno – literalni sastavak. | **Ne prihvaća se**U nacrtu Plana gospodarenja otpadom Grada Pule za razdoblje 2017.-2022. definirane su mjere sprječavanja nastanka otpada, izobrazno-informativne aktivnosti i akcije prikupljanja otpada i iste su date u potpoglavlju 5.2. Mjere za postizanje cilja sprječavanja nastanka komunalnog otpada, a čiju provedbu će osigurati Grad Pula obuhvaćaju izobrazno-informativne aktivnosti nastanka otpada uz nastavak razvoja sustava kućnog kompostiranja. Tijekom planskog razdoblja predviđena je nabavka i distribucija oko 3.000,00 kompostera, provođenje edukacijsko-informativnih i promidžbenih aktivnosti o sprječavanju nastanka otpada. U nacrtu Plana predviđeno je intenziviranje provođenja akcija prikupljanja otpada, a koje će se provoditi u skladu člankom 40. Zakona o održivom gospodarenju otpadom (NN 94/13, 73/17). |
|  |  | Isto tako, u poglavlju POPIS PROJEKATA VAŽNIH ZA PROVEDBU PLANA GOSPODARENJA OTPADOM REPUBLIKE HRVATSKE ZA RAZDOBLJE 2017. – 2022. ono što je navedeno nisu projekti a nisu ni prethodno detaljno obrađeni. | **Ne prihvaća se**U poglavlju 5.9. dat je popis projekata koji će se provoditi na području Grada Pule, a koji su važni za provedbu Plana gospodarenja otpadom Republike Hrvatske za razdoblje 2017. – 2022. te posljedično i Planom definiranih ciljeva. |
|  |  | U poglavlju 3.4.2. LOKACIJE ONEČIŠĆENE OTPADOM navedeno je: „Lokacija na Vallelungi je odlagalište bivšeg poduzeća „Siporex”, koje je prestalo s radom i nema pravnog slijednika, stoga nema mogućnosti terećenja onečišćivača. **Isto se nalazi na državnom zemljištu** koje je GUP-om Grada Pule definirano kao zona stambene namjene. Isto je potrebno sanirati, a s obzirom na količine odbačenog otpada kapacitet društva Pula Herculanea d.o.o. nije dostatan za provođenje ovakvog tipa sanacije. Obzirom na tehničku i financijsku zahtjevnost sanacije ove lokacije potrebno je osigurati financijska sredstva iz državnog proračuna ili financiranje od strane FZOEU.Navedeno ukazuje na potpuno nepoznavanje rada komunalnog redarstva i mogućnosti njihovog djelovanja jer temeljem Zakona o održivom gospodarenju otpadom navedeno je:Članak 37.(1) Sanaciju okoliša na lokaciji onečišćenoj otpadom utvrđenim Planom osigurava onečišćivač.(2) Ako je onečišćivač nepoznat ili je prestao postojati, a nema pravnog slijednika, sanaciju osigurava vlasnik, odnosno posjednik nekretnine na lokaciji iz stavka 1. ovoga članka.(3) Ako Republika Hrvatska sufinancira i/ili financira sanaciju lokacije iz stavaka 1. i 2. ovoga članka ima pravo povrata troškova sanacije od budućeg vlasnika.Dakle, vlasnik je RH i Rješenje o izvršenju komunalni redar dostavlja Ministarstvu državne imovine i vodi cijeli postupak dlje kako je određeno Zakonom o upravnom postupku.Isto tako, navedene lokacije nisu jedine lokacije, ovo je poglavlje nepotpuno i potpuno nestručno napisano. | **Prihvaća se**Sa svrhom egzaktnijeg prikaza problematike i uklanjanja mogućeg neodgovarajućeg tumačenja navoda isti se mijenja kako slijedi:„Lokacija na Vallelungi je odlagalište bivšeg poduzeća „Siporex”, koje je prestalo s radom i nema pravnog slijednika, stoga nema mogućnosti terećenja onečišćivača. Isto se nalazi na državnom zemljištu koje je GUP-om Grada Pule definirano kao zona stambene namjene. Isto je potrebno sanirati, a s obzirom na količine odbačenog otpada kapacitet društva Pula Herculanea d.o.o. nije dostatan za provođenje ovakvog tipa sanacije. Obzirom na tehničku i financijsku zahtjevnost sanacije ove lokacije, a sukladno članku 37. Zakona održivom gospodarenju otpadom, potrebno je osigurati financijska sredstva iz državnog proračuna.“Dodatno, poglavlje je nadopunjeno pregledom lokacija odbačenog otpada, sa prikazom vrsta otpada, saniranih tijekom 2016. godine. |
|  |  | Isto tako Planom nisu navedene mjere za spriječavanje nastajanja otpada. | **Ne prihvaća se**Opisano u poglavlju 5.8. |
|  |  | Općenito, niti jedna MJERA nije izrađena temeljem podatak referentne 2015. godine pa niti cijeli Plan nije napravljen sukladno Zakonu o održivom gospodarenju otpadom a niti sukladno Planu gospodarenja otpadom RH 2017.-2022. | **Ne prihvaća se**Plan je izrađen u skladu s Zakonom o održivom gospodarenju otpadom (94/13, 73/17) i Odlukom o donošenju plana gospodarenja otpadom Republike Hrvatske za razdoblje 2017. – 2022. godine (NN 3/2017)U Planu gospodarenja otpadom Republike Hrvatske za razdoblje 2017.-2022., u Tablici 11. , ciljevi za gospodarenje otpadom koje je potrebno postići do 2022. godine u odnosu na 2015. godinu, definirani su u odnosu na 2015. godinu.Mjere za ostvarenje ciljeva definiranih Planom gospodarenja otpadom RH prikazane su u Tablicama 12.-27. nacionalnog Plana. Mjere za ostvarenje Cilja 1.1. (Tablica 12. Plana gospodarenja otpadom RH) definirane su za smanjenje ukupne količine proizvedenog komunalnog otpada za 5% u odnosu na ukupno proizvedenu količinu komunalnog otpada u 2015. godini. |